Pécs-Baranyai Kereskedelmi és Iparkamara

Magán- és kockázati tőkebefektetések - lehetőségek KKV-knak és start-upoknak Japánban
2021-06-01 10:30 - 11:30 (Europe/Helsinki) | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán befektetői csoportokat és finanszírozási opciókat, felmérve a piacralépési lehetőségeiket.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 01. 10.30
Regisztráció: Magán- és kockázati tőkebefektetések – lehetőségek KKV-knak és start-upoknak Japánban
Témák:

A startupok és a kockázati tőke szerepe
A japán kockázatitőke-piac jellemzői
A japán közösségi finanszírozás jellemzői
A kockázati tőke és a magántőke legfontosabb szereplői

Connect Day 2021
2021-05-12 08:00 - 12:00, 2021-05-06 08:00 - 10:00, 2021-05-03 09:30 - 18:00
2021. májusában kerül megszervezésre a Connect Day 2021 rendezvénysorozat, melynek célja az innovatív ötletekkel, technológiákkal rendelkező startupok és az ilyen megoldásokat kereső vállalatok, kkv-k, valamint befektetők összekötése.
Kiknek a jelentkezését várják?

Vállalatok és kkv-k
Befektetők
Startupok
Ázsiai startupok a GIN goAustria programból
Nemzeti startup ökoszisztéma stakeholderek
Nemzeti vállalati hálózatok

A rendezvény angol nyelvű.
Regisztrációra 2021. április 30-ig van lehetőség.
Találkozók jelölése 2021. április 10. és május 1-je között lehetséges.
A rendezvényen történő részvétel díjmentes, de előzetes regisztrációhoz kötött. További információ és jelentkezés elérhető itt:
REGISZTRÁCIÓ
Az üzleti tárgyalások időpontjai:
2021. május 3. 11:00-18:00
2021. május 6. 8:00-10:00
2021. május 12. 8:00-10:00

Knowledge to Money Club 2021. május 11.
2021-05-11 14:00 - 18:00
A klubnap aktualitása:
· EIC Accelerator 2021 pályázatai
· Testreszabott finanszírozási modellek innovatív cégek számára
· Mire figyeljünk a befektetői tárgyalások során
A rendezvény online fórumban valósul meg. A részvétel térítésmentes, azonban előzetes regisztrációhoz kötött. A regisztrált jelentkezők az esemény előtti napon kapják meg a belépéshez szükséges linket.
Program:
14.00 – 14:05 Megnyitó, Dervalics Ákos – K2M Club alapító
14:05 – 14:10 Köszöntő – Mülek Andrea, NKFIH és Holly Sára, HEPA Enterprise Europe Network
14:10 – 14:20 A magyar üzleti angyalokat tömörítő egyesület bemutatkozása – Károlyi Antal, HUNBAN
14:20 – 14:35 EIC Accelerator program aktualitásai, Divinyi Ágnes – Nemzeti Kutatási, Fejlesztési és Innovációs Hivatal
14:35 – 15:00 Kérdések – válaszok
15:00 – 15:30 A Creative Accelerator Kft. szerepe az élettudományi és informatikai projektek inkubációjában – Dr. Mogyorósi Péter, Creative Accelerator Kft.
15.30 – 16.00 Testreszabott finanszírozási modellek innovatív cégek számára – Hajdú Szabolcs, Creative Accelerator Kft.
16.00 – 16.30 A pénz nem minden – tanácsok egy üzleti angyaltól – Török József
16:00 – Networking
REGISZTRÁCIÓ
A klubnap társszervezői: Creative Accelerator Kft., HUNBAN, Nemzeti Kutatási, Fejlesztési és Innovációs Hivatal, a HEPA Magyar Exportfejlesztési Ügynökség Nonprofit Zrt., Enterprise Europe Network.
A Pécs-Baranyai Kereskedelmi és Iparkamara az Enterprise Europe Network hivatalos partnere.

Tárgyaljunk! - Praktikus tanácsok üzleti partnerkeresésre nemzetközi színtéren
2020-10-15 14:00 - 15:00
Az ITT&MOST keretében, a Pécs-Baranyai Kereskedelmi és Iparkamara és a Baranya Megyei EUROPE DIRECT iroda együttműködésében megrendezésre kerülő online tájékoztatón a sikeres tárgyalási tippekről és az elérhető nemzetközi üzleti partnerkeresési lehetőségekről hallhatnak gyakorlati tanácsokat és valós eseteket.

Az ITT&MOST online üzleti platform egyedülálló lehetőséget biztosít partnerkapcsolatok kiépítésére függetlenül attól, hogy venne, eladna, projektpartnert, gyártót, alapanyagot, munkaerőt vagy éppen finanszírozást keres a vállalkozás. Az online tájékoztató keretében megtudhatják a résztvevők, hogy használhatják ki maximálisan az oldal nyújtotta tárgyalási lehetőségeket.
Korlát vagy lehetőség az online találkozó?
A nemzetközi üzletember találkozók munkanyelve az angol, ez azonban sok vállalkozás számára még ma is problémát jelent. Mivel a határmenti területeken sokan beszélnek magyarul, így az új platform kihasználja a közös nyelvben rejlő lehetőséget, miközben a hazai vállalkozói kapcsolatrendszert is erősíti. A vállalkozás profiljának és üzleti partnerkeresési ajánlatainak regisztrációja után, tetszőlegesen jelölhetik egymást tárgyalásra a felek. A webes felületen így megnyíló „tárgyalószobában” pedig egy közösen előre fixált időpontban tárgyalhatnak egymással.
Mivel a leendő üzleti partnerek találkozása online történik, így az utazások költségét és idejét is meg lehet spórolni, a céges profilhoz pedig korlátlan számú üzleti ajánlat rögzíthető, függetlenül attól, hogy venne, eladna, projektpartnert, gyártót, alapanyagot, munkaerőt vagy éppen finanszírozást keres a vállalkozás.
Az Enterprise Europe Network nemzetközi vállalkozásfejlesztési hálózat Dél-dunántúli irodájának a Pécs-Baranyai Kereskedelmi és Iparkamara ad otthont. Maga a hálózat több, mint 60 országban 600 irodával van jelen annak érdekében, hogy díjmentes szolgáltatásaival hozzásegítse a kis-, és középvállalkozásokat nemzetközi üzleti partnerkapcsolatok kialakításához. Az irodák mindegyikében azonos szolgáltatásokhoz férhetnek hozzá a vállalkozók, Magyarországon 8 helyen.
Az ITT & MOST online nemzetközi partnerkereső platform hatékony használata kerül bemutatásra, tájékoztatást nyújtva, az Enterprise Europe Network nemzetközi hálózat által nyújtott további díjmentes nemzetközi partnerkeresési és innovációs szolgáltatásokról.
A tájékoztató második részére tervezett határon átnyúló vitarendezési és igényérvényesítési előadás technikai okok miatt elhalasztásra kerül. Várhatóan 2020. november 2. felében kerül megrendezésre.
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Időpont: 2020. október 15. 14.00
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)

Előadó:
Schmidt Enikő, osztályvezető, Külügyi – és Kereskedelemfejlesztési Osztály, Pécs-Baranyai Kereskedelmi és Iparkamara

Az eseményen való részvétel díjmentes, de előzetes regisztrációhoz kötött:
A jelentkezés lezárult.
